Autoritățile din Târgu Jiu au demarat a doua etapă de asfaltare a bulevardului Victorei din Târgu Jiu. Se lucrează pe rând, pe benzile de circulație, pentru a permite circulația mașinilor în regim de șantier.
"Am demarat a doua etapă de asfaltare a bulevardului Victoriei, ce cuprinde zona dintre strada 30 Decembrie și strada Siretului. Prima bandă a fost deja finalizată, iar mâine urmează să continuăm cu a doua bandă. Suntem conștienți de disconfortul pe care aceste lucrări îl crează și regretăm neplăcerile provocate.
Mulțumim conducătorilor auto și locuitorilor din zonă pentru înțelegere și vă asigurăm că vom lucra în așa fel încât să finalizăm asfaltarea în cel mai scurt timp posibil", transmite directorul Edilitara, Adrian Dăianu.